REGLAMENT DE LA UNITAT D'IGUALTAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6302)
  + [Valencià](/va/acuerdo/6302)






Selector de idioma

Leer

* [Español](/es/acuerdo/6302)
* [Valencià](/va/acuerdo/6302)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE LA UNITAT D'IGUALTAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================

Secretaria General

Butlletí Oficial Universitat d'Alacant





REGLAMENT DE LA UNITAT D'IGUALTAT DE LA UNIVERSITAT D'ALACANT

Data d'aprovació
:   25/03/2021

Data de publicació
:   26/03/2021

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=6302.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6302)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6302)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE LA UNITAT D'IGUALTAT DE LA UNIVERSITAT D'ALACANT&url=https://www.boua.ua.es/va/acuerdo/6302)

**Títol:** REGLAMENT DE LA UNITAT D'IGUALTAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 25 de març de 2021

El Consell de Govern de la Universitat d'Alacant, en la sessió ordinària del dia 25 de març de 2021, ha aprovat per unanimitat el Reglament de la Unitat d’Igualtat de la Universitat d’Alacant

REGLAMENT DE LA UNITAT D’IGUALTAT DE LA UNIVERSITAT D’ALACANT

Exposició de motius

El Consell de Govern de la Universitat d’Alacant, reunit en sessió ordinària el dia 30 de gener del 2008, complint el que disposa la Disposició Addicional dotzena de la Llei orgànica 4/2007, de 12 d’abril, per la qual es modifica la Llei orgànica 6/2001 d’Universitats, de 21 de desembre, va acordar la creació de la Unitat d’Igualtat de la UA. L’acord, publicat en el BOUA l’1 de febrer del 2008, estableix la composició de la Unitat d’Igualtat, les competències del delegat o delegada del rector o rectora per a polítiques de gènere i preveu la creació d’un Observatori per a la Igualtat, i indica, a més, les funcions d’aquest.

L’acord de creació de la Unitat d’Igualtat preveia la possibilitat de constituir una comissió per a l’elaboració del Pla d’Igualtat, amb representació dels diferents col·lectius de la UA i amb assessorament especialitzat. En aquest context, el Consell de Govern va adoptar l’acord de creació de la Comissió d’Igualtat de la UA el 31 d’octubre del 2008 (BOUA 6 de novembre del 2008) que estableix, únicament, la denominació, l’àmbit d’actuació i la composició.

A la vista del desenvolupament normatiu en matèria d’igualtat que es va produir des del 2008, -en el qual destacava especialment l’aprovació de la Llei 14/2011 d’1 de juny de la ciència, la tecnologia i la innovació i les seues previsions sobre la incorporació de la perspectiva de gènere en la investigació- i tenint en compte, que l’Estatut de la UA integrava la Unitat d’Igualtat com una part de l’estructura orgànica d’aquesta (Article 33), es va acordar l’aprovació del Reglament de la Unitat d’Igualtat de la UA el 30 d’octubre del 2012 (BOUA de 31 d’octubre del 2012). Aquest Reglament va revisar la regulació normativa de la Unitat d’Igualtat per a adaptar-la al nivell de desenvolupament, i definir, amb més precisió, l’estructura, les funcions i l’adscripció d’aquesta. De la mateixa manera, es va completar, la regulació de la Comissió d’Igualtat, es van definir les competències i establir les normes de funcionament. A més, se’n va modificar la denominació, per a incloure-hi la referència “entre dones i homes” de manera que identificara millor l’àmbit d’actuació, com també la composició.

L’experiència acumulada en aquests últims anys, les modificacions legislatives i les noves estructures organitzatives aconsellen una revisió del Reglament per a actualitzar-lo i adequar-lo, modificar l’adscripció formal de la Unitat d’Igualtat, la naturalesa, les competències i la composició de la Comissió d’Igualtat d’Oportunitats entre Dones i Homes de la UA, com també les funcions i nomenament de la direcció de la Unitat d’Igualtat.

Article 1.- Objecte i adscripció de la Unitat d’Igualtat

1.-La Unitat d’Igualtat de la UA es constitueix com a part de l’estructura organitzativa de la UA, d’acord amb l’Article 33 de l’Estatut de la UA, per al compliment de les funcions relacionades amb el principi d’igualtat entre dones i homes.

2.-La Unitat d’Igualtat s’adscriu formalment al vicerectorat amb competències en matèria d’igualtat.

Article 2.- De les funcions de la Unitat d’Igualtat de la UA

Correspon a la Unitat d’Igualtat:

a) Vetlar pel compliment de la legislació vigent en matèria d’igualtat efectiva entre dones i homes, pel principi d’igualtat de tracte i d’oportunitats i la no discriminació per raó de sexe en tots els àmbits de la Universitat.

b) Promoure la transversalitat de gènere en totes les polítiques universitàries.

c) Promoure la incorporació de la perspectiva de gènere en la docència i la investigació.

d) Impulsar campanyes de sensibilització i informació en matèria de gènere i igualtat d’oportunitats dirigides a la comunitat universitària.

e) Informar i assessorar els òrgans de govern, serveis i unitats en matèria d’igualtat.

f) Promoure la participació de la UA en convocatòries públiques amb l’objectiu de captar recursos econòmics externs que contribuïsquen al desenvolupament de les polítiques institucionals d’igualtat de gènere.

g) Coordinar els treballs d’elaboració, implementació, seguiment i avaluació dels Plans d’Igualtat de la Universitat prèvia realització d’un diagnòstic de la situació d’igualtat de gènere en els diferents col·lectius i estructures de la Universitat.

h) Altres funcions en matèria d’igualtat de les que haja de responsabilitzar-se segons la legislació vigent.

Article 3.- De l’estructura i finançament de la Unitat d’Igualtat

1.- Componen la Unitat d’Igualtat:

a) La directora o director de la Unitat d’Igualtat.

b) La Comissió d’Igualtat d’Oportunitats entre Dones i Homes de la UA.

c) L’Observatori per a la Igualtat entre Dones i Homes de la UA.

2.- Finançament

La Unitat d’Igualtat disposarà dels recursos econòmics adequats per a l’exercici de les seues competències, segons les disponibilitats pressupostàries.

Article 4.- Del director o directora de la Unitat d’Igualtat

1.- Exercirà la Direcció de la Unitat d’Igualtat, la directora o director del Secretariat d’Igualtat.

2.- Serà la seua funció dirigir i supervisar el treball de la Unitat Igualtat i l’Observatori per a la Igualtat entre Homes i Dones de la UA, com també qualsevol altra activitat que li siga encomanada per altres òrgans de govern de la UA i que siga consubstancial a les funcions de la Unitat d’Igualtat.

Article 5.- De la Comissió d’Igualtat d’Oportunitats entre Dones i Homes de la UA

1.- Naturalesa.

La Comissió d’Igualtat d’Oportunitats entre Dones i Homes de la UA es constitueix com a òrgan de treball, consulta i participació de la comunitat universitària per al desenvolupament de les funcions atribuïdes a la Unitat d’Igualtat.

2.- Competències:

a) Fer propostes per a l’elaboració dels plans, els programes i les actuacions que, en matèria d’igualtat, desenvolupe aquesta Universitat.

b) Fer un seguiment del compliment dels objectius fixats i de les accions realitzades, com també dels mitjans i els recursos utilitzats en relació amb les previsions establides.

c) Impulsar i avaluar l’aplicació del Pla d’Igualtat, col·laborar en la posada en pràctica d’aquest, elaborar propostes de millora i proposar criteris per al seu complet desenvolupament.

d) Proposar el Pla d’Igualtat al Consell de Govern per a l’aprovació d’aquest.

e) Informar sobre les actuacions i les decisions institucionals en matèria d’igualtat de gènere i arreplegar les propostes que sobre aquestes desenvolupe la Comissió en els diferents centres, unitats, serveis i estructures organitzatives.

f) Qualsevol altra que es puga atribuir en el desenvolupament del principi d’igualtat entre dones i homes de la UA.

3.- Composició:

- Vicerector o vicerectora amb competències en matèria d’igualtat, qui exercirà la presidència de la Comissió .  
- Director o directora de la Unitat d’Igualtat, qui exercirà la vicepresidència de la Comissió .  
- Vicerector o vicerectora amb competències en matèria d’ordenació acadèmica, o persona en qui delegue.  
- Vicerector o vicerectora amb competències en prevenció de riscos i en matèria de contractes externalitzats, o persona en qui delegue.  
- Gerent, o persona en qui delegue.  
- Degà o degana de cadascuna de les Facultats de la UA, o persona en qui deleguen; i director o directora de l’EPS de la UA, o persona en qui delegue.  
- Quatre persones, pertanyents a la comunitat universitària, expertes en gènere a proposta de l’Institut Universitari d’Estudis de Gènere.  
- Una persona de cadascun dels sindicats amb representació en la Mesa Negociadora de la UA, per designació de cada sindicat.  
- Tres persones representants del col·lectiu d’estudiants, designades per membres del Consell d’Estudiants i entre membres d’aquest.  
- Tècnica o tècnic en matèria d’igualtat de la UA, qui actuarà, amb veu però sense vot, com a secretària o secretari de la Comissió .

4.- La composició de la Comissió procurarà l’equilibri paritari entre dones i homes, d’acord amb el que preveu l’article 40.3 de l’Estatut de la UA.

5.- Funcionament

a) La Comissió podrà funcionar en Ple o en Subcomissions. Les Subcomissions es crearan per a facilitar el treball de la Comissió ateses les necessitats. Es crearan bé per acord de la mateixa Comissió , per decisió de la Direcció de la Unitat d’Igualtat o per una cinquena part dels membres. L’acord de creació establirà les funcions i la composició d’aquesta.

b) La Comissió es reunirà proposta del president o la presidenta, o a proposta, almenys, d’una cinquena part de les persones integrants.

c) L’ordre del dia serà fixat per la presidenta o el president tenint en compte les propostes de les persones integrants de les comissions.

d) La remissió de les convocatòries i la documentació necessària es farà per mitjans electrònics, amb una antelació mínima de quaranta-vuit hores a la data de celebració de la reunió.

e) El Ple podrà adoptar acords sempre que estiguen presents, almenys, la meitat dels qui formen la Comissió , en primera convocatòria, o almenys un terç de les persones integrants, en segona convocatòria, mitja hora després.

f) De totes les sessions s’alçarà l’acta corresponent.

g) La Comissió es regirà per les disposicions de la Llei 40/ 2015, d’1 d’octubre, de Règim Jurídic del Sector Públic, relatives al funcionament dels òrgans col·legiats.

Article 6.- De l’Observatori per a la Igualtat entre Dones i Homes de la UA

1.- Funcions

a) Mantenir actualitzades les estadístiques relatives a la posició de dones i homes en la UA de tots els col·lectius i en tots els àmbits d’activitat de la Universitat.

b) Fer informes que permeten establir un diagnòstic sobre l’estat de la igualtat de gènere a la UA i que facilitaran l’elaboració dels successius plans d’igualtat.

c) Fer estudis específics, i emetre informes sobre l’evolució de la igualtat entre dones i homes a la UA, a petició de qualsevol òrgan de govern de la UA.

2.- L’Observatori per a la Igualtat entre Dones i Homes serà gestionat pel personal de la Unitat d’Igualtat sota la direcció de la seua directora o el director.

3.- L’Observatori comptarà amb el suport tècnic de la Unitat Tècnica de Qualitat i del Servei d’Informàtica de la UA per a l’actualització i l’anàlisi de les dades.

Disposició derogatòria única

Queden derogades totes les normes que s’oposen a aquest Reglament de la Unitat d’Igualtat de la Universitat d’Alacant.

Disposició final.- Entrada en vigor

Aquest reglament, una vegada aprovat pel Consell de Govern, entrarà en vigor a partir de l’endemà a la seua publicació en el BOUA.

Anàlisi
-------

:   **Modifica a:**

    * [Detalle
      REGLAMENT DE LA UNITAT D'IGUALTAT DE LA UNIVERSITAT D'ALACANT](/va/acuerdo/2147) 
      31/10/2012





[Carretera Sant Vicent del Raspeig s/n  
03714 Sant Vicent del Raspeig - Alacant  
 Tel. 71 355 7230 - Fax 25 711 1153](https://www.google.es/maps/@53.629176,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12600&trk=tyah&trkInfo=tarId%4A4304493141607%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)